LPH มอง H2/60 โตเด่นรับอัพค่าบริการประกันสังคม-ไฮซีซั่นซื้อเป้า 10.9 บ.
LPH มอง H2/60 โตเด่นรับอัพค่าบริการประกันสังคม-ไฮซีซั่นซื้อเป้า 10.9 บ.
26 ก.ย. 2560

บล.เอเอสเอล ระบุในบทวิเคราะห์วันนี้(26 ก.ย.) ว่า บริษัท โรงพยาบาล ลาดพร้าว จำกัด (มหาชน) หรือ LPH ผลการดำเนินงานในช่วงครึ่งหลังปีนี้จะเติบโตค่อนข้างโดดเด่น โดยมีปัจจัยหนุนจากรายได้ของโครงการประกันสังคมที่เพิ่มขึ้น ซึ่งจะได้รับการเพิ่มค่าบริการทางการแพทย์เหมาจ่ายรายหัว และปรับค่าบริการทางการแพทย์ให้แก่สถานพยาบาลที่ต้องรับภาระโรคที่มีภาระเสี่ยงจาก 432 บาท/คน/ปี เป็น 447 บาท/คน/ปี
นอกจากนี้ ยังปรับค่ารักษาพยาบาลผู้ป่วยที่มีค่าใช้จ่ายสูงจาก 560 บาท/คน/ปี เป็น 640 บาท/คน/ปี ซ็่งมีผลบังคับใช้ตั้งแต่ 1 ก.ค.ที่ผ่านมา ส่งผลให้รายได้จากโครงการประกันสังคมปีนี้เพิ่มขึ้น 24% พร้อมกับคาดว่าจำนวนผู้ป่วยประกันสังคมจะเพิ่มขึ้นจากเดิม 154,000 คนในปี 59 เป็น 161,000 คนในปีนี้ อีกทั้งในช่วงครึ่งปืหลังเป็นช่วงไฮซีซั่นของธุรกิจ ทำให้ผลการดำเนินงานจะเติบโตขึ้นดีกว่าครึ่งปืแรก และยังคงประมาณการกำไรของ LPH ในปีนี้อยู่ที่ 180 ล้านบาท